Introduktion til dette nummer af Journalistica
Forfattere: Roger Buch
Tidsskrift: journalistica ()

## Introduktion til dette nummer af Journalistica

## AF ROGER BUCH

Normalt indeholder Journalistica ikke en introduktion af artiklerne. Dette er valgt, fordi sådanne introduktioner ofte blot antager karakter af et resume af artiklernes abstracts, noget som læserne jo hurtigt selv kan lave ved at læse de korte abstracts, som er i starten af hver artikel. Introduktioner kan også have til formål at vise den røde tråd, som knytter artiklerne sammen, men også dette er noget, som læserne selv bør kunne skabe eller opleve gennem læsningen af artiklerne - og måske finde helt andre røde tråde end de tiltænkte, eller dem redakørerne ser eller postulerer. Introduktioner er ikke mindst fravalgt i Journalistica for at give plads til flest mulige orginale forskningsartikler frem for at bruge spaltepladsen på udenomsværker. Når der i dette nummer er en kort  introduktion,  sker  det  blot  for  at  gøre  opmærksom  på,  at dette nummer af Journalistica er lidt anderledes end de foregående udgaver.

Journalistica er typisk samlet om et tema - etik, udenrigsjournalistik osv. - men efter behov og med mellemrum vil Journalistica bestå af artikler, som er indsendt til tidsskriftet, men som ikke  kan  indpasses  i  de  kommende  temanumre.  Også  i  temanumrene vil der kunne snige sig enkelte artikler ind - sidst i hvert nummer - som ikke falder ind under det overordnede tema. I dette nummer er der altså tale om artikler uden et fælles tema lige bort set fra, at de alle fra forskellige vinkler beskriver, diskuterer  og  analyserer  journalistik  og  forskning  i  journalistik  -  og dermed udfordrer og udvider vores forståelse af journalistik og forskning i journalistik … og det er jo netop meningen med Journalistica. God læselyst!

//